BDMS โชว์งบไตรมาส 2 กำไรโต 83% แตะ 2.66 พันลบ. ลุ้นไตรมาส 3 โตต่อ
BDMS โชว์งบไตรมาส 2/65 กำไรโต 83% แตะ 2.66 พันลบ. ลุ้นไตรมาส 3 โตต่อ แนะนำซื้อราคาเป้าหมาย 32.30 บาท
BDMS โชว์งบไตรมาส 2/65 กำไรโต 83% แตะ 2.66 พันลบ. ลุ้นไตรมาส 3 โตต่อ แนะนำซื้อราคาเป้าหมาย 32.30 บาท
15 ส.ค. 2565

บล.โนมูระ พัฒนสิน ระบุในบทวิเคราะห์วันนี้ (15 ส.ค.65) ว่า บริษัท กรุงเทพดุสิตเวชการ จำกัด (มหาชน) หรือ BDMS  มีมุมมอง Positive ต่อกำไรสุทธิไตรมาส 2/2565 ที่ 2,664 ล้านบาท โต 83% เทียบช่วงเดียวกันของปีก่อน ลดลง 23%  เทียบไตรมาสก่อนหน้า
โดยผลการดำเนินงานเติบโตสูง เทียบช่วงเดียวกันของปีก่อนแต่ลดลง เทียบไตรมาสก่อนหน้าดีกว่าเราและตลาดคาด โต 19% และ โต 7% ตามลำดับ เนื่องจาก 1.รายได้ธุรกิจโรงพยาบาล โต 28%เทียบช่วงเดียวกันของปีก่อน ลดลง 5% เทียบไตรมาสก่อนหน้า ดีกว่าเราคาดจากการใช้บริการเพิ่มขึ้นของลูกค้าชาวไทยและต่างชาติ ประกอบกับกลุ่มลูกค้าต่างชาติมีรายได้เติบโตทั้ง เทียบช่วงเดียวกันของปีก่อนและ เทียบไตรมาสก่อนหน้า
2. มี %Gross margin ที่ 32.6% ดีขึ้นกว่าคาด จากผลของ Economy of scale ของการใช้บริการ และ Revenue intensity สูงขึ้นตามการรักษาลูกค้าต่างชาติ Fly in ภาพรวมไตรมาส 2/2565  ที่ดีกว่าคาด ทำให้กำไรสุทธิทั้งปีจะมี upside จาก %Gross margin ดีกว่าคาด ในเบื้องต้นประเมินทุก 1% ของ %Gross margin ที่เพิ่มจากปัจจุบัน จะทำให้กำไรสุทธิมี upside ราว 3-5%
สำหรับแนวโน้มไตรมาส 3/2565 คาดกำไรสุทธิเติบโต เทียบช่วงเดียวกันของปีก่อนและ เทียบไตรมาสก่อนหน้าตามทิศทางรายได้ และมี %Gross margin ดีขึ้น ปรับไปใช้ราคาเป้าหมายปี 2565 ที่ 32.30 บาท คงคำแนะนำซื้อและยังเลือก BDMS เป็นหุ้นเด่น เนื่องจาก 1.ความได้เปรียบด้าน Capacity รองรับการเติบโตต่อเนื่อง ทำให้คาดว่ากำไรสุทธิปี 2566-2567 เติบโต 12% เฉลี่ย CAGR เด่นกว่า BH
2.หากจีนยกเลิกนโยบาย Zero COVID คาดว่า BDMS จะได้ประโยชน์มากขึ้นจากมีพันธมิตร Ping Au Health ซึ่งมีฐานลูกค้าประกันสุขภาพขนาดใหญ่มารักษาในไทย และ 3.การขยายฐานลูกค้ากลุ่มประกันในประเทศ จะช่วยให้เกิด Economy of scale จากการใช้บริการเพิ่มขึ้นในระยะยาว